### Resume

Økonomiudvalget har afsat midler til udarbejdelse af et grønt tillæg til mobilitetsplan. Der gives en orientering om proces og oplæg til indhold.

### Sagsfremstilling

Byrådet godkendte den 15. august 2018 punkt nr. 184, godkendelse af mobilitetsplan 2018-2030 – et visionskatalog. Denne mobilitetsplan omfatter udelukkende mobilitet i Vejle by.

Byrådet godkendte den 9. december 2020 punkt nr. 232, [adresse] 2020-2050. CO2-udledning fra transport udgør 28 % af klimagasudledningen i [adresse] klimaregnskab. Klimaplanen har ni indsatsområder, hvoraf Grøn Mobilitet er det ene.

Teknisk Udvalg blev den 12. februar 2021 på temamøde om klimahandlingsplan præsenteret for oplæg til indhold for grønt tillæg til mobilitetsplan.

Økonomiudvalget godkendte den 9. august 2021, i punkt nr. 190, at der afsættes midler til udarbejdelse af grønt tillæg til mobilitetsplan.

Det grønne tillæg til den gældende mobilitetsplan skal omfatte hele [adresse] geografi og have fokus på at understøtte målene for grøn mobilitet i kommunens klimaplan.

Forvaltningen har frem til nu foretaget enkelte forundersøgelser som baggrund for proces og oplæg til indhold for grønt tillæg til mobilitetsplan. Den kommende proces opdeles i flere faser og med inddragelse af Teknisk Udvalg, Byråd og interessenter undervejs.

Det forventes, at det grønne tillæg til mobilitetsplan kan fremlægges til godkendelse ultimo 2022.

Forvaltningen præsentere et oplæg til grønt tillæg til mobilitetsplan.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Grønt tillæg til mobilitetsplan skal bidrage til [adresse] opfyldelse af Klimaplan 2020-2050 ved fokus på grønne tiltag i forbindelse med mobilitet.

### Teknik- og Miljødirektøren indstiller,

|  |  |
| --- | --- |
| at | oplægget til proces grønt tillæg til mobilitetsplan godkendes. |

### Beslutning

Godkendt.